**Riigimetsa Majandamise Keskus** 01.04.2025 nr K - 6

e-post: [rmk@rmk.ee](mailto:rmk@rmk.ee)

**PÖÖRDUMINE NÕUSOLEKU SAAMISEKS**

OÜ Astlanda Ehitus omandisse kuuluvad kinnistud aadressil Harku alevik, Kuu tn 14, 16, 18, 20 ja 20A ning Päikese tn 14, 16, 18, 20 ja 22, mis külgnevad Eesti Vabariigi omandis oleva kinnistuga, lähiaadressiga Keila metskond 14, katastritunnusega 19801:001:4143 (edaspidi “RMK kinnistu”) ning täpsemalt metsaosa kvartaliga WA144. Nimetatud maatükk on osaliselt mitmete eraisikute valduses ja kasutuses, seal asuvad aiamaad, kasvuhooned, aiamajad, kuurid jms, ümbritsev ala on reostatud olmeprügiga ning taimekasvatuse ülejääkidega. Arvestades piirkonnas levinud praktikat, siis võib ilmselt eeldada, et nimetatud isikutel puudub tegelikult õiguslik alus selle maa-ala valdamiseks ja kasutamiseks ning sellele erinevate ehitiste püstitamiseks.

Oleme lähiajal alustamas ehitus- ja pinnaseplaneerimistöödega meile kuuluvatel kinnistutel, samuti korrastustöödega koostöös Harku vallaga viimasele kuuluval kinnistul aadressiga Harku alevik, Metsa tee 15 (katastritunnus 19801:001:3656) eesmärgiga puhastada piirkond prügist ning eemaldada ebaseaduslikult püstitatud ehitised ja rajatud aiamaad. Sellega seoses pöördume Teie poole nõusoleku saamiseks, et teostada samasisulised toimingud ka RMK kinnistul osas, mis on näidatud käesolevale kirjale lisatud katastrikaardil punase kontuuriga märgitud aladel. Teostame nimetatud tööd omal kulul ja ümbritsevat keskkonda võimalikult vähesel määral mõjutavate meetoditega.

Palume vastust meie pöördumisele võimalikult peatselt, et saaksime planeerida oma edasisi tegevusi ning aegsasti informeerida ka maa-ala kasutajaid tehtavatest töödest.

Lugupidamisega

/allkirjastatud digitaalselt/

Kajar Kruus

Juhatuse liige

